DA Den Europæiske Unions Tidende C 225/54

Meddelelse om ændring af en meddelelse om indledning af en beskyttelsesundersøgelse vedrørende importen af stålprodukter

(2018/C 225/07)

Den 26. marts 2018 indledte Kommissionen en beskyttelsesundersøgelse vedrørende importen af visse stålprodukter (1) (»meddelelsen af 26. marts 2018«). Kommissionen blev efterfølgende gjort opmærksom på, at to kategorier af stålprodukter ikke var medtaget i listen over varer, der er omfattet af den pågældende undersøgelse.

Det forekommer nødvendigt at medtage disse to kategorier af stålprodukter, da de i øjeblikket er underlagt overvågningsforanstaltninger for stål (2) sammen med de 26 varekategorier, der er omfattet af meddelelsen af 26. marts 2018. For disse to varekategorier har Kommissionen fremskaffet tilstrækkelig dokumentation, som kunne berettige til at medtage disse inden for rammerne af den igangværende undersøgelse, og dermed betragtes ændringen af meddelelsen af 26. marts 2018 som nødvendig. Yderligere oplysninger findes i en anmærkning i det dossier, der stilles til rådighed for interesserede parter.

Med tilføjelsen af de to varekategorier tyder de oplysninger, der i øjeblikket er til rådighed for Kommissionen, på en samlet stigende importmængde af de stålprodukter, der er berørt af den nuværende beskyttelsesundersøgelse fra 18,8 mio. ton til 30,6 mio. ton i perioden 2013-2017. Denne import stiger også i forhold til den indenlandske produktion.

De to yderligere varekategorier bør derfor også være omfattet af den nuværende beskyttelsesundersøgelses anvendelsesområde.

1. YDERLIGERE VARER, DER UNDERSØGES

De yderligere varekategorier er koldtbehandlede stænger af ulegeret stål eller andre former for legeret stål og tråd af ulegeret stål. Disse varekategorier bør føjes til listen over varer, der er omfattet af den nuværende beskyttelsesundersøgelse. KN-koderne, inden for hvilke disse varekategorier tariferes, er i øjeblikket som følger:

Varenummer Varekategori KN-koder 27 Koldtbehandlede stænger af ulegeret stål eller andre former for legeret stål 7215 10 00 , 7215 50 11 , 7215 50 19 , 7215 50 80 , 7228 10 90 , 7228 20 99 , 7228 50 20 , 7228 50 40 , 7228 50 61 , 7228 50 69 , 7228 50 80 28 Tråd af ulegeret stål 7217 10 10 , 7217 10 31 , 7217 10 39 , 7217 10 50 , 7217 10 90 , 7217 20 10 , 7217 20 30 , 7217 20 50 , 7217 20 90 , 7217 30 41 , 7217 30 49 , 7217 30 50 , 7217 30 90 , 7217 90 20 , 7217 90 50 , 7217 90 90

KN-koderne angives kun til orientering.

2. PRÆCISERING VEDRØRENDE VISSE VAREKATEGORIER OG KN-KODER

Selv om meddelelsen af 26. marts 2018 nævner, at KN-koderne kun er til orientering, har det vist sig, at visse koder i løbet af undersøgelsen ikke har været tildelt eller har været fejlagtigt tildelt. Derfor bør bilaget til denne meddelelse læses som følger:

Varenummer Varekategori KN-koder 1 Varmvalsede plader og smalle bånd af ulegeret stål eller andre former for legeret stål 7208 10 00 , 7208 25 00 , 7208 26 00 , 7208 27 00 , 7208 36 00 , 7208 37 00 , 7208 38 00 , 7208 39 00 , 7208 40 00 , 7208 52 10 , 7208 52 99 , 7208 53 10 , 7208 53 90 , 7208 54 00 , 7211 13 00 , 7211 14 00 , 7211 19 00 , 7212 60 00 , 7225 19 10 , 7225 30 10 , 7225 30 30 , 7225 30 90 , 7225 40 15 , 7225 40 90 , 7226 19 10 , 7226 91 20 , 7226 91 91 , 7226 91 99 4 Plader overtrukket med metal 7210 20 00 , 7210 30 00 , 7210 41 00 , 7210 49 00 , 7210 61 00 , 7210 69 00 , 7210 90 80 , 7212 20 00 , 7212 30 00 , 7212 50 20 , 7212 50 30 , 7212 50 40 , 7212 50 61 , 7212 50 69 , 7212 50 90 , 7225 91 00 , 7225 92 00 , 7225 99 00 , 7226 99 10 , 7226 99 30 , 7226 99 70 7 Kvartoplader af ulegeret stål eller andre former for legeret stål 7208 51 20 , 7208 51 91 , 7208 51 98 , 7208 52 91 , 7208 90 20 , 7208 90 80 , 7210 90 30 , 7225 40 12 , 7225 40 40 , 7225 40 60

3. PROCEDURESPØRGSMÅL

3.1. Skriftlige henvendelser, besvarelser af spørgeskemaer og korrespondance

For at indhente de oplysninger, som Kommissionen anser for nødvendige til sin undersøgelse, vil den fremsende spørgeskemaer til kendte producenter af lignende eller direkte konkurrerende varer og til kendte sammenslutninger af producenter af disse to varekategorier i Unionen. De udfyldte spørgeskemaer skal være Kommissionen i hænde senest 21 dage fra den dato, hvor de er sendt.

Alle andre interesserede parter, herunder eksporterende producenter, importører og brugere og deres sammenslutninger af de to pågældende varekategorier opfordres til at give deres mening til kende skriftligt, forelægge oplysninger og fremlægge dokumentation for disse to varekategorier. Bemærkninger til medtagelsen i undersøgelsen af de to varekategorier i den nuværende beskyttelsesundersøgelse skal være Kommissionen i hænde senest 7 dage efter datoen for offentliggørelsen af denne meddelelse i Den Europæiske Unions Tidende. Andre uformelle bemærkninger skal indgives senest 21 dage efter datoen for offentliggørelsen af denne meddelelse i Den Europæiske Unions Tidende. Interesserede parter kan give sig til kende ved straks at kontakte Kommissionen, fortrinsvis via e-mail, dog senest 15 dage efter offentliggørelsen af denne meddelelse i Den Europæiske Unions Tidende, og anmode om et spørgeskema. Det udfyldte spørgeskema skal indsendes senest 21 dage fra den dato, hvor det er sendt.

Enhver indgivelse af synspunkter og oplysninger efter ovenstående frister kan lades ude af betragtning.

3.2. Høringer

I henhold til artikel 5 i Europa-Parlamentets og Rådets forordning (EU) 2015/478 (3) og artikel 3 i Europa-Parlamentets og Rådets forordning (EU) 2015/755 (4) kan alle interesserede parter også anmode Kommissionen om at blive hørt mundtligt senest 21 dage efter offentliggørelsen af denne meddelelse i Den Europæiske Unions Tidende.

3.3. Andre procedurespørgsmål

De øvrige procedurespørgsmål, der er nævnt i punkt 3.2, 4, 5, 6 og 7 i meddelelsen af 26. marts 2018, gælder fortsat for denne undersøgelse.

(1) EUT C 111 af 26.3.2018, s. 29.

(2) Kommissionens gennemførelsesforordning (EU) 2016/670 af 28. april 2016 om indførelse af forudgående EU-overvågningsforanstaltninger for importen af visse jern- og stålprodukter med oprindelse i visse tredjelande (EUT L 115 af 29.4.2016, s. 37).

(3) Europa-Parlamentets og Rådets forordning (EU) 2015/478 af 11. marts 2015 om fælles ordninger for indførsel (EUT L 83 af 27.3.2015, s. 16).

(4) Europa-Parlamentets og Rådets forordning (EU) 2015/755 af 29. april 2015 om fælles ordninger for indførsel fra visse tredjelande (EUT L 123 af 19.5.2015, s. 33).